ПРОТОКОЛ № 36
от заседанието на Комисия „Международна дейност” на ВСС, 
проведено на 30.09.2015 г.

	Днес, 30.09.2015 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
ЗАМ. ПРЕДСЕДАТЕЛ: Мария Кузманова 
                   ЧЛЕНОВЕ: Магдалена Лазарова - отсъства
				       Михаил Кожарев - отсъства
				       Милка Итова 

	На заседанието присъстваха експертните сътрудници на комисията: Христина Тодорова – директор на дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО:  Писмо от Вероника Николова – съдия във Върховен касационен съд във връзка с покана за участие в 56-та среща на националните лица за контакт на Европейската мрежа по граждански и търговски дела 

Комисия „Международна дейност”
Р Е Ш И:

1.1 ПРЕДЛАГА НА ВСС да командирова за участие в 56-та среща на националните лица за контакт на Европейската съдебна мрежа по граждански и търговски дела, за периода  15 - 17 октомври 2015 г. в гр. Брюксел, Белгия: 
- Богдана Желявска – съдия в Софийски градски съд, национално лице за контакт за Националната съдебна мрежа по граждански и търговски дела в Република България - граждански дела;

1.2 Пътните разходи, както и разходите за една нощувка ще бъдат поети от Европейската комисия. Пътуването ще се извърши със самолет. 
1.3 Разходите за една нощувка по фактически размери, дневни пари за три дни, както и разходите за медицинска застраховка, са за сметка на ВСС.
1.4 ИЗПРАЩА преписката на комисия „Бюджет и финанси“ за сведение и по компетентност. 
1.5 Предложението да бъде внесено на заседание на ВСС. 
1.6 ВЪЗЛАГА на експертите на дирекция „Международна дейност” в АВСС да уведомят Вероника Николова – съдия във Върховен касационен съд при получаване на кореспонденция относно Европейската съдебна мрежа по граждански и търговски дела същата да бъде препращана към Богдана Желявска – съдия в Софийски градски съд, национално лице за контакт за Националната съдебна мрежа по граждански и търговски дела в Република България - граждански дела.

2. ОТНОСНО: Писмо от Министерство на правосъдието с приложен въпросник от Европейския комитет за правно сътрудничество към Съвета на Европа относно използването на електронните доказателства в гражданския и административния процес и тяхното въздействие върху правилата за доказателствата и начините на доказване.

Комисия „Международна дейност”
Р Е Ш И:

2.1 ВРЪЩА писмото на Вергиния Мичева Русева – заместник-министър на правосъдието с оглед конкретизиране и формулиране точно каква информация, за какъв период и с какъв предмет иска да бъде предоставена от страна на Висшия съдебен съвет. 

3. ОТНОСНО: Писмо по електронна поща от Ангелина Лазарова – съдия в Окръжен съд гр. Варна, командирована в Апелативен съд – гр. Варна и национално лице за контакт на Националната съдебна мрежа за международно сътрудничество по наказателни дела в Република България 

Комисия „Международна дейност”
Р Е Ш И:

3.1 ОТПРАВЯ ПОКАНА до съдия Ангелина Лазарова -  съдия в ОС гр. Варна, командирована в Апелативен съд – гр. Варна за среща с членовете на комисия „Международна дейност”, по време на следващо заседание на комисията, с цел обсъждане на направените от нея предложения.

4. ОТНОСНО: Информация във връзка с решение на комисия „Международна дейност” по протокол № 35/23.09.2015 г.

Комисия „Международна дейност”
Р Е Ш И:

4.1 ВЪЗЛАГА на експертите на дирекция „Международна дейност” в АВСС да подредят цялата налична информация в електронни файлове по хронологичен ред.

5. ОТНОСНО: Писмо от Ирена Първанова – директор на дирекция и ръководител на Управляващия орган на оперативна програма „Административен капацитет” относно проверка на място на проект „Повишаване на компетентността и професионалната квалификация на съдии, прокурори и следователи, както и на административните ръководители на органите на съдебната власт чрез организиране и предоставяне на обучения от ВСС, с рег. № 13-24-1/15.11.2013 г.

Комисия „Международна дейност”
Р Е Ш И:

5.1 ПРИЕМА ЗА СВЕДЕНИЕ писмото от Ирена Първанова – директор на дирекция и ръководител на управляващия орган на оперативна програма „Административен капацитет” относно проверка на място на проект „Повишаване на компетентността и професионалната квалификация на съдии, прокурори и следователи, както и на административните ръководители на органите на съдебната власт чрез организиране и предоставяне на обучения от ВСС, с рег. № 13-24-1/15.11.2013 г.
5.2 ДА СЕ ПОКАНИ Божидар Илиев – старши експерт в звено „Европейски програми и проекти" в АВСС за следващото заседание на комисията, който да предостави информация и да докладва за изпълнението и приключването на всички проекти, изпълнявани от ВСС, както и за осъществения контрол от Управляващия орган.

6. ОТНОСНО: Писмо от г-н Тони Томпсън – постоянен представител на Световната банка за България, с приложен доклад на Световната банка „Функциониране на съдебната система, натовареност с дела и преглед на разходите (2008-2014 г.)”.

Комисия „Международна дейност”
Р Е Ш И:

6.1 ПРИЕМА ЗА ЗАПОЗНАВАНЕ доклада на Световната банка „Функциониране на съдебната система, натовареност с дела и преглед на разходите (2008-2014 г.)”.
6.2 ДА СЕ ИЗПРАТИ писмо до Представителството на Световната банка в България, с което да се уведоми, че ВСС ще изпрати становище и по двата доклада: „Функциониране на съдебната система, натовареност с дела и преглед на разходите (2008-2014 г.)” и „Описание на етапите в съдебното производство в България”, в срок до 09.10.2015 г., за което да бъде отправена молба окончателните доклади да не бъдат публично оповестявани преди получаването на становището от ВСС. 

7. ОТНОСНО: Писмо от Нора Немес – Национален съвет на правосъдие, Академия на правосъдието на Унгария относно Международна конференция „Съдилища и комуникация” и Среща на Борда на Балканската и Евро-средиземноморската мрежа на съдебните съвети, през периода 15 - 17 октомври 2015 г. в гр. Будапеща, Унгария.

Комисия „Международна дейност”
Р Е Ш И:

7.1 ПРИЕМА ЗА СВЕДЕНИЕ Писмо от Нора Немес – Национален съвет на правосъдие, Академия на правосъдието на Унгария относно Международна конференция „Съдилища и комуникация” и Среща на Борда на Балканската и Евро-средиземноморската мрежа на съдебните съвети, през периода 15 - 17 октомври 2015 г. в гр. Будапеща, Унгария.
7.2 ПРИЕМА ЗА СВЕДЕНИЕ извлечение от комисия „Публична комуникация” по протокол № 31/28.09.2015 г.
7.3 ПРЕДЛАГА за участие в Международна конференция „Съдилища и комуникация” за периода 14 - 17 октомври 2015 г. в гр. Будапеща, Унгария на мястото на Зорница Златева – Ненкова да  бъде командирована Боряна Димитрова – председател на Окръжен съд гр. Бургас.
7.4 Предложението да бъде внесено на заседание на ВСС.

8. ОТНОСНО: Писмо от Петя Алипиева – Министерство на правосъдието във връзка с експертната мисия на Европейската комисия с приложена програма с участниците и обобщена информация за периода юни-август 2015 г.

Комисия „Международна дейност”
Р Е Ш И:

8.1 ДА СЕ ИЗИСКА повторно от Министерство на правосъдието цялата информация, която са предоставяли на Европейската комисия за периода от януари до юни 2015 г.

9. ОТНОСНО: Писмо от Петя Алипиева – Министерство на правосъдието във връзка с искане за предоставяне на допълнителна информация от експертите на Европейската комисия.

Комисия „Международна дейност”
Р Е Ш И:

9.1 ИЗПРАЩА Плана за действие за 2015 г. за изпълнение на препоръките от доклада на ЕК от януари 2015 г. в рамките на Механизма за сътрудничество и оценка на Румен Митев - началник отдел "Статистически анализ и обработка на данни" в АВСС за предоставяне на информация по мярка № 53.
9.2 Информация за изпълнението на мерки 59 и 60 от Плана за действие за 2015 г. за изпълнение на препоръките от доклада на ЕК от януари 2015 г. в рамките на Механизма за сътрудничество и оценка е предоставена на Министерство на правосъдието при отчета на Плана през месец април 2015 г. 
9.3 ИЗПРАЩА на Валери Михайлов – директор на дирекция „ИТСС” въпросите, отправени към ВСС за изготвяне на отговори. 
9.4 ВЪЗЛАГА на експертите на дирекция „Международна дейност” в АВСС след получаване на информацията от Румен Митев - началник отдел "Статистически анализ и обработка на данни" в АВСС и Валери Михайлов – директор на дирекция „ИТСС” да обобщят и изпратят исканата от Европейската комисия информация на Министерство на правосъдието, като посочат, че първият от въпросите, отправени към  Висшия съдебен съвет е от компетентността на Министерство на правосъдието.  

10. ОТНОСНО:  Писмо от Европейската мрежа на съдебните съвети (ЕМСС) относно попълване на годишния доклад за дейността на ВСС.

Комисия „Международна дейност”
Р Е Ш И:

10.1 ПРИЕМА ЗА ЗАПОЗНАВАНЕ проект на годишен отчет към Европейската мрежа на съдебните съвети (ЕМСС).
10.2 ОТЛАГА вземането на решение за заседанието на комисията, което ще се проведе на 07.10.2015 г.

11. ОТНОСНО: Организиране на работно посещение в Хърватия през месец октомври 2015 г. на членове на Комисия по анализ и отчитане степента на натовареност на органите на съдебната власт (КАОСНОСВ) с цел непосредствено запознаване с хърватския опит в реформата на съдебната карта.

Комисия „Международна дейност”
Р Е Ш И:

11.1 ПРИЕМА ЗА СВЕДЕНИЕ кореспонденцията относно работно посещение в Хърватия през месец октомври 2015 г. 
11.2 ИЗПРАЩА кореспонденцията на Комисия по анализ и отчитане степента на натовареност на органите на съдебната власт (КАОСНОСВ) за определяне на участници в работното посещение в Хърватия с цел непосредствено запознаване с хърватския опит в реформата на съдебната карта, което ще се проведе в периода 21-23 октомври 2015 г..

Т. РАЗНИ:

12. ОТНОСНО: Писмо от Саша Харитонова – председател на Комисията по атестиране, директор на дирекция „Правна” в АВСС във връзка със Заповед на главния секретар на ВСС за откриване на процедура за атестиране на съдебните служители по реда и при условията на Вътрешните правила за назначаване, атестиране и повишаване в ранг на съдебните служители от администрацията на ВСС(Правилата).

Комисия „Международна дейност”
Р Е Ш И:

12.1 ПРИЕМА ЗА ЗАПОЗНАВАНЕ писмо от Саша Харитонова – председател на Комисията по атестиране, директор на дирекция „Правна” в АВСС във връзка със Заповед на главния секретар на ВСС за откриване на процедура за атестиране на съдебните служители по реда и при условията на Вътрешните правила за назначаване, атестиране и повишаване в ранг на съдебните служители от администрацията на ВСС (Правилата).

13. ОТНОСНО: Информация от Националния институт на правосъдието за служителите в съдебната система, взели участие в международни обучения на тема „ Как да изберем и разработим убедителна проектна стратегия за новите програми на ЕС до 2020 г.”.

Комисия „Международна дейност”
Р Е Ш И:

13.1 ПРИЕМА ЗА ЗАПОЗНАВАНЕ информацията от Националния институт на правосъдието за служителите в съдебната система, взели участие в международни обучения на тема „Как да изберем и разработим убедителна проектна стратегия за новите програми на ЕС до 2020 г.”.
13.2 Отправя покана към Драгомир Йорданов – директор на Националния институт на правосъдието за участие в следващото заседание на комисията.

14. ОТНОСНО: Програма за посещението на официалната делегация на Върховния съвет на магистратурата на Република Молдова, която ще се състои 7 – 9 октомври 2015 г. 

Комисия „Международна дейност”
Р Е Ш И:

14.1 Приема за сведение Програмата за посещението на официалната делегация на Върховния съвет на магистратурата на Република Молдова, която ще се състои 7 – 9 октомври 2015 г. 
14.2 Да се изпрати писмо до Националния институт на правосъдието за организиране на среща съгласно приложената програма.

                                           ПРЕДСЕДАТЕЛ НА
                                                      КОМИСИЯ „МЕЖДУНАРОДНА ДЕЙНОСТ”:/П/
                                                                                                      СОНЯ НАЙДЕНОВА